[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 15.4.2008

KOM(2008) 203 endelig

FORELØBIGT FORSLAG TIL ÆNDRINGSBUDGET NR. 4 TIL DET ALMINDELIGE BUDGET FOR 2008

OVERSIGT OVER UDGIFTER EFTER SEKTION Sektion III – Kommissionen

(forelagt af Kommissionen)

FORELØBIGT FORSLAG TIL ÆNDRINGSBUDGET NR. 4TIL DET ALMINDELIGE BUDGET FOR 2008

OVERSIGT OVER UDGIFTER EFTER SEKTIONSektion III – Kommissionen

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], senest ændret ved Rådets forordning (EF, Euratom) nr. 1995/2006[2], særlig artikel 37,

forelægger Europa-Kommissionen hermed budgetmyndigheden et foreløbigt forslag til ændringsbudget nr. 4 til budgettet for 2008.

ÆNDRINGER I DEN ALMINDELIGE OVERSIGT OVER INDTÆGTER

Ændringerne i den almindelige oversigt over indtægter sendes særskilt via SEI-BUD-systemet. En engelsk udgave af ændringerne i den almindelige oversigt over indtægter vedlægges til orientering som et budgetbilag.

BEGRUNDELSE

Dette foreløbige forslag til ændringsbudget nr. 4/2008 har til formål at opføre overskuddet fra gennemførelsen af budgettet for regnskabsåret 2007 på budgettet. I overensstemmelse med artikel 15, stk. 3, i finansforordningen vedrørende De Europæiske Fællesskabers almindelige budget[3] omhandler dette FFÆB alene ovennævnte overskud, og det skal forelægges senest 15 dage efter forelæggelsen af det foreløbige årsregnskab, der fandt sted den 31. marts 2008.

1. Gennemførelsen af 2007-budgettet udviser et overskud på 1 528 833 290 EUR (eksklusive nettosaldoen over for EFTA-EØS), som derfor opføres som en indtægt på 2008-budgettet.

Registreringen af overskuddet kan opdeles således:

2007 | EFTA-EØS | De Europæiske Fællesskaber | I alt |

Regnskabsårets indtægter | 136 671 660,00 | 117 426 308 469,91 | 117 562 980 129,91 |

Betalinger over bevillinger for indeværende år | -122 335 221,52 | -112 905 636 590,67 | -113 027 971 812,19 |

Betalingsbevillinger fremført til år N+1 | 0,00 | -3 114 011 336,73 | -3 114 011 336,73 |

EFTA-bevillinger fremført fra år N-1 | -2 103 751,46 | 0,00 | -2 103 751,46 |

Annullering af ikke-udnyttede betalingsbevillinger fremført fra år N-1 | 579 671,59 | 245 683 538,88 | 246 263 210,47 |

Valutakursforskelle i regnskabsåret | 0,00 | -123 510 791,35 | -123 510 791,35 |

Resultat af gennemførelsen af 2007-budgettet | 12 812 358,61 | 1 528 833 290,04 | 1 541 645 648,65 |

2. Opførelsen af overskuddet på budgettet vil betyde en tilsvarende nedsættelse af medlemsstaternes samlede bidrag til finansieringen af EU's budget. Virkningen af denne samlede nedsættelse på de enkelte medlemsstaters bidrag vil også blive påvirket af det ajourførte overslag over egne indtægter (traditionelle egne indtægter, moms- og BNI-indtægter), herunder det ajourførte beløb for kompensationen til Det Forenede Kongerige. I begyndelsen af juni vil Kommissionen i et særskilt foreløbigt forslag til ændringsbudget forelægge ajourførte overslag, som forventes at ændre de enkelte medlemsstaters bidrag yderligere.

[1] EFT L 248 af 16.9.2002, s. 1.

[2] EUT L 390 af 30.12.2006, s. 1.

[3] EFT L 248 af 16.9.2002, s. 1.